Detektiv **Reynaldo "Rey" Curtis** je lik iz serije *Zakon i red* kojeg je igrao Benjamin Bratt. Lik Reyja Curtisa u seriji se pojavljivao od 1995. do 1999.

Curtis je svoj debi imao u epizodi *"Bitter Fruit"* gdje je dobio poziciju detektiva u Odjelu za ubojstva u 27. postaji. Curtis je potpuna suprotnost svom prethodniku Mikeu Loganu: dok je Logan bio nepredvidljiv i često je bio na granici zakona i etičkih pravila, Curtis, konzervativni katolik, sve je radio prema pravilima. Često je gledao stvari crno-bijelo: ako netko počini zločin zaslužuje ići u zatvor, bez obzira na okolnosti. Ta nepokolebljiva etika rada često je uzrokovala nesuglasice između njega i njegovog partnera Lenniea Briscoea.

U epizodi *"Aftershock"* Rey, koji je oženjen i ima troje djece, vara svoju ženu sa studenticom Jaime (Jennifer Garner) nakon što je prisustvovao pogubljenju čovjeka kojeg je uhitio. U sljedećoj epizodi njegov brak je na rubu kraha i saznajemo da bračni par Curtis posjećuje savjetnika. U epizodi *"Thrill"* njegovoj ženi Deborah je dijagnosticirana multipla skleroza. Njegova supruga postaje još više izneređena, a on se osjeća krivim i misli da Bog kažnjava nju zbog njegovih grijeha. Tek tada se stvarno poveže sa Lennijem, veteranom koji ima dva neuspjela braka iza sebe, i mijenja svoj dvodimenzionalni pogled na svijet. No, ipak ostaje politički konzervativan. Curtis je mestik (peruansko porijeklo spomenuto je u epizodi *"Corruption"*) i smatra da je ono što je sada postigao svojim vlastitim radom i grozi se od ideje da manjine trebaju poticaj i pomoć. Podržava bivšeg guvernera Georgea Patakija. No, u epizodi *"Aftershock"* Rey je rekao Jennifer da mu je Bob Dole dosta drag.

Informatički je obrazovaniji od Lenniea. njegovo poznavanje interneta pomoglo je u nekoliko slučajeva. U epizodi *"Aftershock"*, dok je gledao glazbene albume, spomenuo je da voli bend Oasis.

Zdravstveno stanje njegove supruge pogoršalo se do te točke da je jedva mogla držati četkicu za zube. U epizodi *"Refuge Part 2"* Rey uzima preuranjenu mirovinu kako bi se brinuo za suprugu. Naslijedio ga je Ed Green.

| * p
* r
* u
*Law & Order* |
| --- |
| Kapetani | Anita Van Buren (S. Epatha Merkerson) • Donald Cragen (Dann Florek) |
| Narednici | Max Greevey (George Dzundza) • Phil Cerreta (Paul Sorvino) |
| Detektivi | Kevin Bernard (Anthony Anderson) • Cyrus Lupo (Jeremy Sisto) • Lennie Briscoe (Jerry Orbach) • Joe Fontana (Dennis Farina) • Mike Logan (Chris Noth) • Rey Curtis (Benjamin Bratt) • Nina Cassady (Milena Govich) • Ed Green (Jesse L. Martin) |
| Okružni tužitelji | Jack McCoy (Sam Waterston) • Arthur Branch (Fred Dalton Thompson) • Nora Lewin (Dianne Wiest) • Adam Schiff (Steven Hill) • Alfred Wentworth (Roy Thinnes) |
| Izvršni pomoćnici okružnog tužioca | Michael Cutter (Linus Roache) • Benjamin Stone (Michael Moriarty) • Jack McCoy (Sam Waterston) |
| Pomoćnici tužioca | Connie Rubirosa (Alana de la Garza) • Paul Robinette (Richard Brooks) • Claire Kincaid (Jill Hennessy) • Jamie Ross (Carey Lowell) • Abbie Carmichael (Angie Harmon) • Serena Southerlyn (Elisabeth Röhm) • Alexandra Borgia (Annie Parisse) |
| Psihijatri | Elizabeth Olivet (Carolyn McCormick) • Emil Skoda (J.K. Simmons) |
| Medicinski vještaci | Elizabeth Rodgers (Leslie Hendrix) |
| Epizode | 1. sezona • 2. sezona • 3. sezona • 4. sezona • 5. sezona • 6. sezona • 7. sezona • 8. sezona • 9. sezona • 10. sezona • 11. sezona • 12. sezona • 13. sezona • 14. sezona • 15. sezona • 16. sezona • 17. sezona • 18. sezona • 19. sezona • 20. sezona |